Euroopa akadeemiate ühendus ALLEA

**Euroopa akadeemiate ühendus ALLEA**, ka **Euroopa teaduste akadeemiate föderatsioon**, akronüüm **ALLEA**, on Euroopa Nõukogu regiooni riikide teaduste akadeemiaid ühendav rahvusvaheline assotsiatsioon. Regioonivälistest riikidest kuulub ühendusse Iisraeli Teaduste Akadeemia.

ALLEA asutati 1994. aastal Prantsuse, Suurbritannia, Rootsi ja Hollandi akadeemiate initsiatiivil.

ALLEA tegevus on suunatud teaduspoliitikale ja raamistikule teadustegevuse korralduses. Föderatsiooni eesmärgiks on akadeemiatevaheline teabe- ja kogemustevahetus ning teadusstrateegia küsimuste sõltumatu käsitlemine Euroopa tasandil. Ühendus esitab sõltumatuid arvamusi ja evalvatsioone. 
 
2000. aastal loodi ALLEA alaline sekretariaat. Kuni 2012. aastani asus see Amsterdamis Hollandi Kuningliku Teaduste ja Kunstide Akadeemia peakorteris. 2012. aastal viidi sekretariaat üle Berliini, kus Berliini-Brandeburgi TA eraldas talle peahoones vastavad ruumid. 

## ALLEA juhtorganid
### Peaassamblee
Euroopa akadeemiate ühendus ALLEA kõrgeim juhtimisorgan on peaassamblee.

Sagedusega kord aastas – tavaliselt aprillis – kogunevad ALLEA liikmete esindajad peaassamblee istungile. Toimumiskohad on olnud erinevad. Nii näiteks 2012. aastal peeti istung Roomas (võõrustajaks Accademia Nazionale dei Lincei), 2013. aastal Berliinis (võõrustajaks Berliini-Brandeburgi Teaduste Akadeemia), 2014. aastal Oslos (Norra Teaduste Akadeemia), 2015. aastal Lissabonis (Lissaboni Teaduste Akadeemia). 

### President
Peaassamblee istungite vahepealsel perioodil juhib akadeemiate ühendust koos juhtkomiteega kolmeaastaseks ametiajaks valitav ALLEA president.

Esimeseks ALLEA presidendiks sai Prantsuse TA alaline sekretär Paul Germain. Seejärel juhtisid ühendust Ungari TA endine president Domokos Kosáry ja Saksa Teaduste Akadeemiate Liidu president Gerhard Gottschalk. 

Aastatel 2000–2006 oli ALLEA presidenditoolis Hollandi kuningliku TA endine president Pieter Drenth, kelle teine ametiaeg lõppes märtsis 2006. 

#### Jüri Engelbrecht

Ettepaneku kandideerida ALLEA presidendiks tegi Eesti Teaduste Akadeemia kauaaegsele presidendile (1994–2004) Jüri Engelbrechtile Tšehhi TA tolleaegne president Václav Pačes. Detsembris 2005 valisidki ALLEA liikmesakadeemiad Eesti TA asepresidendi Jüri Engelbrechti ALLEA järgmiseks juhiks. Presidendi ametisse seadmine toimus märtsis 2006 ALLEA peaassamblee istungil Krakowis.  

31. märtsil 2009 juhatas Engelbrecht ALLEA juhtkomitee istungit Londonis. Kuulati ära presidendivalimiste tulemused ja akadeemik Jüri Engelbrecht kinnitati ALLEA presidendi ametisse teistkordseks perioodiks (2009–2012).

Peaassamblee istung aprillis 2011 Amsterdamis oli edukas kõikides punktides, välja arvatud 2012. aasta eelarve kinnitamine. Planeeritud 300 000 euro suuruse eelarve asemel oli vaid 200 000 euro ulatuses kokkuleppeid. Seega hoolimata ALLEA edukusest viimaste aastate jooksul jäi viimastel aastatel kokku pandud ambitsioonikas "ALLEA strateegia kavand" veel riiulile paremat aega ootama ja ALLEA pidi jätkama oma tegevusega kitsastes oludes. Tekkinud olukorras otsustasid ALLEA president Engelbrecht ja asepresident Nicholas Mann (Briti Akadeemia), kelle ametiaeg pidi lõppema 2012. aasta alguses, võtta kogu vastutus enda kanda ja astuda tagasi enne nende mandaadi lõppemist. Engelbrechti ja Manni soov oli, et uus president saaks uutes tingimustes kujundada ALLEA tegevuse vastavalt võimalustele. 

Detsembris 2011 andsid Engelbrecht ja Mann ühiselt välja raamatu "The Sum of the Parts: ALLEA and Academies", kus esitasid ALLEA tegevuse põhjaliku analüüsi.
 
Lühikest aega oli nn vahepresidendina ametis Slovakkia Teaduste Akadeemia endine president Štefan Luby (2012).

#### Günter Stock ja Antonio Loprieno
Aprillis 2012 Roomas toimunud ALLEA peaassamblee istungi esimesel töösessioonil esinesid pikemate sõnavõttudega eelmine president Engelbrecht ja eelmine asepresident Mann. Teine töösessioon haaras uue ALLEA presidendi valimisi. ALLEA presidendiks 2012–2014 valiti Saksa Teaduste Akadeemiate Liidu president Günter Stock,, kes seejärel esitas oma kõnes enda nägemuse ALLEA strateegiast ning töökorraldusest järgnevateks aastateks.
 
Aprillis 2015 Lissabonis toimunud ALLEA peaassambleel valiti Stock presidendikohuseid täitma ka teiseks ametiajaks (2015–2018).

Alates 2018. aastast on ALLEA president Šveitsi egüptoloog Antonio Loprieno.

### Juhtkomitee
Peaassamblee istungite vahepealsel perioodil juhib akadeemiate ühendust presidendi kõrval kolmeaastaseks ametiajaks valitav juhtkomitee (*Steering Committee*), mis funktsioneerib kui ALLEA juhatus (*Board*). 

Vastavalt põhikirjale koosneb juhtkomitee üheksast peaassambleel valitud liikmest. Juhtkomitee istunguid, mida peetakse tavaliselt sagedusega kord kvartalis, juhib ALLEA president. Valituks osutunud liikmed (akadeemiad) nimetavad juhtkomiteesse oma alalised esindajad. Asepresidendid (neid on kaks) valitakse juhtkomitee liikmete seast.

Juhtkomitee istungitest võtab osa kutsutud külalisena Euroopa Akadeemiate Teadusnõukoja (EASAC) president.

## ALLEA liikmeskond

Euroopa akadeemiate assotsiatsiooni kuulub teaduste akadeemiaid, teadus- ja õpetatud seltse ning riigisiseseid akadeemiate ühendusi 39 riigist (2010. aastal 42 riigist). 

Eesti Teaduste Akadeemia kuulub Euroopa akadeemiate ühendusse 1994. aastast.  

### ALLEA liikmed
#### Albaania
*Albaania Teaduste Akadeemia (*Akademia E Shkencave E Shqipërisë*), asukoht: Tirana

#### Armeenia
*Armeenia Rahvuslik Teaduste Akadeemia (Հայաստանի Հանրապետության գիտությունների ազգային ակադեմիա), Jerevan

#### Austria
*Austria Teaduste Akadeemia (*Österreichische Akademie der Wissenschaften*), Viin

#### Belgia
*Belgia Kuninglik Teaduste, Kirjanduse ja Kaunite Kunstide Akadeemia (*Académie Royale des Sciences des Lettres et des Beaux-Arts de Belgique*), Brüssel
*Belgia Flaami Kuninglik Teaduste ja Kunstide Akadeemia (*Koninklijke Vlaamse Academie van België voor Wetenschappen en Kunsten*), Brüssel
*Kuninglik Hollandi Keele ja Kirjanduse Akadeemia (*Koninklijke Academie voor Nederlandse Taal- en Letterkunde*), Gent

#### Bosnia ja Hertsegoviina
*Bosnia ja Hertsegoviina Teaduste ja Kunstide Akadeemia (*Akademija Nauka i Umjetnosti Bosne i Hercegovine*), Sarajevo

#### Bulgaaria
*Bulgaaria Teaduste Akadeemia (*Akademia E Shkencave E Shqipërisë*), Sofia

#### Eesti
*Eesti Teaduste Akadeemia, Tallinn

#### Gruusia
*Gruusia Teaduste Akadeemia (საქართველოს მეცნიერებათა ეროვნული აკადემია), Thbilisi

#### Hispaania
*Kuninglik täppis- ja loodusteaduste akadeemia (*Real Academia de Ciencias Exactas, Físicas y Naturales*), Madrid
*Kuninglik Barcelona Teaduste ja Kunstide Akadeemia (*Reial Academia de Ciències i Arts de Barcelona*), Barcelona
*Kataloonia Uuringute Instituut (*Institut d' Estudis Catalans*), Barcelona

#### Holland
*Hollandi Kuninglik Kunstide ja Teaduste Akadeemia (*Koninklijke Nederlandse Akademie van Wetenschappen*), Amsterdam

#### Horvaatia
*Horvaatia Teaduste ja Kunstide Akadeemia (*Hrvatska Akademija Znanosti i Umjetnosti*), Zagreb

#### Iirimaa
*Iiri Kuninglik Akadeemia (A*cadamh Ríoga na hÉireann*), Dublin

#### Iisrael
*Iisraeli Teaduste Akadeemia (םיעדמל תילארשיה תימואלה הימדקאה), Jeruusalemm

#### Itaalia
*Accademia Nazionale dei Lincei, Rooma. 
*Torino Teaduste Akadeemia (*Accademia delle Scienze di Torino*), Torino

#### Kosovo
*Kosovo Teaduste ja Kunstide Akadeemia (*Akademia e Shkencave dhe e Arteve e Kosovës*), Priština

#### Kreeka
*Ateena Akadeemia (*Academia Athenon*), Ateena

#### Küpros
*Küprose Teaduste, Kirjanduse ja Kunstide Akadeemia (Κυπριακή Ακαδημία Επιστημών, Γραμμάτων και Τεχνών)

#### Leedu
*Leedu Teaduste Akadeemia (*Lietuvos mokslu akademija*), Vilnius

#### Läti
*Läti Teaduste Akadeemia (*Latvijas Zinātņu akadēmija*), Riia

#### Moldova
*Moldova Teaduste Akadeemia (*Academia de Stiinte a Moldovei*), Chișinău

#### Montenegro
*Montenegro Teaduste ja Kunstide Akadeemia (*Crnogorska akademija nauka i umjetnosti*), Podgorica

#### Norra
*Norra Teaduste Akadeemia (*Det Norske Videnskeps-Akademi*), Oslo

#### Poola
*Polska Akademia Umiejętności ('Poola teadmiste akadeemia'), Kraków
*Poola Teaduste Akadeemia (*Polska Akademia Nauk*), Varssavi

#### Portugal
*Lissaboni Teaduste Akadeemia (*Academia das Ciências de Lisboa*), Lissabon

#### Põhja-Makedoonia
*Makedoonia Teaduste ja Kunstide Akadeemia (Македонска Академија на Науките и Уметностите), Skopje

#### Rootsi
*Kuninglik Kirjanduse, Ajaloo ja Muististe Akadeemia (*Kungliga Vitterhets Historie och Antikvitets Akademien*), Stockholm
*Kuninglik Teaduste Akadeemia (*Kungliga Vetenskapsakademien*), Stockholm
*Rootsi Noor Akadeemia (*Sveriges unga akademi*)

#### Rumeenia
*Rumeenia Akadeemia (*Academia Româna*), Bukarest

#### Saksamaa
*Leopoldina (*Deutsche Akademie der Naturforscher Leopoldina*), Halle
*Saksa Teaduste Akadeemiate Liit (*Union der deutschen Akademien der Wissenschaften*), Mainz
*Noor Akadeemia (*Junge Akademie*)

#### Serbia
*Serbia Teaduste ja Kunstide Akadeemia (*Srpska Akademija Nauka I Umetnosti*), Belgrad

#### Slovakkia
*Slovaki Teaduste Akadeemia (*Slovenska Akadémia Vied*), Bratislava

#### Sloveenia
*Sloveenia Teaduste ja Kunstide Akadeemia (*Slovenska Akademija Znanosti in Umetnosti*), Ljubljana

#### Soome
*Soome Teaduste Akadeemiate Konsultatiivnõukogu (*Tiedeakatemiain neuvottelukunta*), Helsingi

#### Suurbritannia
*Briti Akadeemia (*The British Academy*), London
*Londoni Kuninglik Selts (*The Royal Society*), London
*Edinburghi Kuninglik Selts (*The Royal Society of Edinburgh*), Edinburgh
*Šotimaa Noor Akadeemia (*Young Academy of Scotland*)
*Walesi Õpetatud Selts (*The Learned Society of Wales*)

#### Šveits
*Šveitsi Teaduste Akadeemiate Liit (*Akademien der Wissenschaften Schweiz*), Bern

#### Taani
*Taani kuninglik teaduste akadeemia (*Det Kongelige Danske Videnskabernes Selskab*), Kopenhaagen

#### Tšehhi
*Tšehhi Vabariigi Teaduste Akadeemia (*Akademie věd České republik*y), Praha
*Tšehhi Vabariigi Õpetatud Selts (*Učená společnost České republiky*), Praha

#### Türgi
*Türgi Teaduste Akadeemia (*Türkiye Bilimler Akademisi*), Ankara
*Bilim Akademisi, İstanbul

#### Ukraina
*Ukraina Rahvuslik Teaduste Akadeemia (Національна академія наук України), Kiiev

#### Ungari
*Ungari Teaduste Akadeemia (*Magyar Tudományos Akadémia*), Budapest

### ALLEA-ga assotsieerunud akadeemiad
*Göttingeni Teaduste Akadeemia (*Akademie der Wissenschaften zu Göttingen*), asukoht: Göttingen 
*Hamburgi Teaduste Akadeemia (*Akademie der Wissenschaften in Hamburg*), Hamburg
*Teaduste ja Kirjanduse Akadeemia Mainzis (*Akademie der Wissenschaften und der Literatur Mainz*), Mainz
*Baieri Teaduste Akadeemia (*Bayerische Akademie der Wissenschaften*), München
*Berliini-Brandenburgi Teaduste Akadeemia (*Berlin-Brandenburgische Akademie der Wissenschaften*), Berliin
*Heidelbergi Teaduste Akadeemia (*Heidelberger Akademie der Wissenschafte*n), Heidelberg
*Põhja-Reini-Vestfaali Teaduste ja Kunsti Akadeemia (*Nordrhein-Westfälische Akademie der Wissenschaften und der Künste*), Düsseldorf
*Saksimaa teaduste akadeemia (*Sächsische Akademie der Wissenschaften zu Leipzig*), Leipzig
*European Academy of Arts, Sciences and Humanities, Pariis.

### Liikmestaatus peatatud
Märtsis 2022 peatas ALLEA juhatus Venemaa Teaduste Akadeemia ja Valgevene Teaduste Akadeemia liikmestaatuse.

### Endised ALLEA liikmed
*Belgia Kuninglik Prantsuse Keele ja Kirjanduse Akadeemia (*Académie Royale de langue et de literature françaises de Belgique*), Brüssel
*Kuninglik Moraali- ja Poliitikateaduste Akadeemia (*Real Academia de Ciencias Morales y Políticas*), Madrid
*Hispaania Instituut (*Instituto de España*), Madrid
*Islandi Teadusselts (*Vísindafélag Islendinga*), Reykjavík
*Veneetsia teaduste ja kunstide instituut (*Istituto Veneto di Scienze, Lettere ed Arti*), Veneetsia
*Inskriptsioonide ja Kirjanduse Akadeemia (*Académie des Inscriptions et Belles-Lettres*), Pariis 
*Prantsuse Teaduste Akadeemia (*Académie des science*), Pariis (kuni 2020. aastani)
*Moraali- ja Poliitikateaduste Akadeemia (*Académie des Sciences Morales et Politiques*), Pariis 
*Kuninglik Põllumajanduse ja Metsanduse Akadeemia (*Kungliga Skogs- och Lantbruksakademien*), Stockholm
*Kuninglik Inseneriteaduste Akadeemia (*Kungliga Ingenjörsvetenskapsakademien*), Stockholm
*Paavstlik Teaduste Akadeemia (*Pontificia Academia Scientiarum*), Vatikani Linnriik

## Vaata ka
*Rahvusvaheline Akadeemiate Liit

## Viited

## Kirjandus
*Engelbrecht, Jüri, Mann, Nicholas (2012). "The Sum of the Parts: ALLEA and Academies"

## Välislingid
*Koduleht